ຊີເຣຍກວດລ້າງ ພວກປະທ້ວງ ຕໍ່ຕ້ານລັດຖະບານ ຢູ່ໃນພາກເໜືອ
ທະຫານຊີເຣຍ ທຳການກວດລ້າງ ພວກປະທ້ວງ ຕໍ່ຕ້ານລັດຖະບານ ໃນເຂດພາກເໜືອ ໃກ້ໆປະເທດເຕີກກີ
ກຳລັງພິເສດຂອງຊີເຣຍພ້ອມດ້ວຍລົດຖັງທີ່ໄດ້ຮັບການ ສະໜັບສະໜຸນ ຈາກເຮືອບິນເຮຣີຄອບເຕີ້ຕິດປືນກົນ ໄດ້ທຳການກວດລ້າງ ຢູ່ໃນເຂດພາກເໜືອ ທີ່ວຸ້ນວາຍ ຂອງປະເທດໃນມື້ວັນສຸກວານນີ້ ໂດຍໄດ້ສັງຫານພວກ ປະທ້ວງຕໍ່ຕ້ານລັດຖະບານທີ່ຂັດຂືນໃນຂະນະທີ່ຊາວຊີ ເຣຍອື່ນໆ ພາກັນຫຼົບໜີຂ້າມຊາຍແດນ ເຂົ້າໄປໃນປະ ເທດເຕີກກີນັ້ນ ລຸນຫຼັງວັນແຫ່ງການປະທ້ວງ ຕໍ່ຕ້ານລັດຖະບານປະ ທານາທິບໍດີ Bashar al-Assad ອີກມື້ນຶ່ງ ຢູ່ໃນ ຫຼາຍແຫ່ງຂອງປະເທດແລ້ວພວກນັກເຄື່ອນໄຫວກ່າວ ວ່າ ກຳລັງຮັກສາຄວາມສະຫງົບຂອງຊີເຣຍໄດ້ສັງຫານພວກປະທ້ວງຢ່າງນ້ອຍ 32 ຄົນແລະ ເວົ້າຕື່ມວ່າ 7 ຄົນໄດ້ຖືກຂ້າຕາຍຂະນະທີ່ພວກເຂົາເຈົ້າພວມພາກັນມ້າງທຳລາຍຮູບໂປສເຕີ້ ຂະໜາດໃຫຍ່ ຂອງທ່ານ Assad ທີ່ເມືອງ Lata-kia ຊຶ່ງເປັນຫົວເມືອງແຄມທະເລຂອງຊີ ເຣຍ ທີ່ກຸງວໍຊິງຕັນ ທຳນຽບຂາວໄດ້ປະນາມຕໍ່ອັນທີ່ທຳນຽບຂາວເອີ້ນວ່າ ການໃຊ້ຄວາມຮຸນແຮງ ເກີນຂອບເຂດໃນການປາບປາມພວກປະທ້ວງຮຽກຮ້ອງເອົາປະຊາທິປະໄຕທີ່ດຳເນີນມາເປັນ ເວລາ 3 ເດືອນຂອງລັດຖະບານຊີເຣຍ ສະຫະລັດກ່າວວ່າ ທ່ານ Assad ພວມນຳພາຊີ ເຣຍໄປສູ່ເສັ້ນທາງທີ່ເປັນໄພອັນຕະລາຍ ຊາວຊີເຣຍຫຼາຍກວ່າ 4,000 ຄົນໄດ້ພາກັນຂ້າມຊາຍແດນເຂົ້າໄປໃນປະເທດເຕີກກີຊຶ່ງໄດ້ ມີການຕັ້ງສູນຕູບຜ້າຕັ້ງຂຶ້ນຫຼາຍບ່ອນໃນໄລຍະຫຼາຍໆມື້ຜ່ານມາ ນາຍົກລັດຖະມົນຕີເຕີກກີ ທ່ານ Recep Tayyip Erdogan ຊຶ່ງເປັນພັນທະມິດ ມາເປັນເວລາດົນນານ ຂອງທ່ານ Assad ນັ້ນ ໄດ້ກ່າວຫາລັດຖະບານຂອງທ່ານ Assad ວ່າ “ໂຫດຮ້າຍປ່າເຖື່ອນ” ທີ່ອົງການສະຫະປະຊາຊາດ ພວກນັການທູດໄດ້ເຈລະຈາຫາລືຄັ້ງໃໝ່ ກ່ຽວກັບຮ່າງຍັດຕິປະ ນາມການກໍ່ຄວາມຮຸນແຮງ ແຕ່ບໍ່ສາມາດບັນລຸການຕົກລົງກັນໄດ້ ປະເທດຕາເວັນຕົກຫຼາຍ ປະເທດ ໃຫ້ການສະໜັບສະໜຸນຕໍ່ຮ່າງຍັດຕິດັ່ງກ່າວ ແຕ່ຣັດເຊຍກັບຈີນໄດ້ສະແດງການຄັດ ຄ້ານ ເລຂາທິການໃຫຍ່ຂອງອົງການສະຫະປະຊາຊາດທ່ານ Ban Ki-moon ໄດ້ໂທລະສັບຫຼາຍ ຄັ້ງ ໄປຫາທ່ານ Assad ແຕ່ເຈົ້າໜ້າທີ່ສະຫະປະຊາຊາດເວົ້າວ່າ ຜູ້ນຳຊີເຣຍໄດ້ປະຕິເສດບໍ່ ຍອມຮັບໂທລະສັບ ໃນເວລາຕໍ່ມາ ທ່ານ Ban ກ່າວວ່າ ການໃຊ້ກຳລັງທະຫານ ຕໍ່ພົນລະ ເຮືອນ ແມ່ນເປັນສິ່ງທີ່ຮັບເອົາບໍ່ໄດ້ ແລະທ່ານໄດ້ສະແດງຄວາມວິຕົກກັງວົນ ກ່ຽວກັບການ ສັງຫານປະຊາຊົນດັ່ງກ່າວນີ້